ร้านเก่าๆ แลดูขายมายาวนานช่วยสร้างบรรยากาศการอยากลิ้มลองรสชาติอาหาร ร้านนี้ขายก๋วยเตี๋ยวเป็ด รวมทั้งเครื่องดื่ม ขนมปังแบบโบราณ สั่งเส้นเล็กเป็ดไม่ใส่เครื่องใน เส้นเล็กเหนียวนุ่ม น้ำซุปร้อนๆ รสชาติน้ำซุปรสชาติจะไม่เหมือนน้ำซุปก๋วยเตี๋ยวเป็ดที่เคยทาน ของร้านนี้จะเหมือนน้ำพะโล้ แต่เหมือนต้มกับเครื่องยาจีน รสออกเปรี้ยวนิดๆ ส่วนเป็ดจะเป็นเป็ดตุ๋นติดกระดูกต้องดูดๆ เคี้ยวๆ เนื้อเปื่อยดี แต่จะสั่งเอาแต่เนื้อล้วนก็ได้ ส่วนเลือดไม่คาว รสเค็ม เนื้อนุ่มมาก ราคา 40 บาท สำหรับชามนี้
สั่งเครื่องดื่มเป็นชามะนาว ราคา 15 บาท เสิร์ฟชาร้อนให้ด้วยอีกหนึ่งแก้ว ชามะนาวเปรี้ยวสะใจ ไม่หวาน 
ร้านนี้ตั้งอยู่ซอยตรงข้ามไปรษณีย์กลางบางรัก ตรงเข้ามาร้านอยู่ซ้ายมือ บรรยากาศในร้านดูคลาสสิค โต๊ะนั่งเป็นโต๊ะหินอ่อนแบบกลมๆ ดูย้อนยุคดี